**Մարզպետի տեղակալ Լևոն Սարգսյանը մասնակցել է ,,Հույսի կամուրջ,, Հկ-ի Իջևանի մասնաճյուղում դոնորների հետ կայացած հանդիպմանը 15.04.2015թ.**

,,Հույսի կամուրջ,, հասարակական կազմակերպության Իջևանի տարածքային կենտրոնում ապրիլի 15-ին տեղի ունեցավ հանդիպում Նորվեգիայի արտաքին գործերի նախարարության ներկայացուցիչների հետ: Նորվեգիայի կառավարությունն է, որ ֆինանսավորել է Տավուշի մարզի հանրակրթական դպրոցներում ներառական կրթության ներդրման ծրագիրը: Եվ դոնոր կազմակերպության կողմից այս այցի նպատակն էր գնահատել իրականացված ծրագրի արդյունքները, որոնք, իհարկե, կարող են դառնալ նաև երաշխիք ծրագրի շարունակության համար: ,,Հույսի կամուրջ,, ՀԿ նախագահ Սուսաննա Թադևոսյանը ներկայացրեց այն ընթացքը, որ անցել է ծրագիրն այս տարիներին, մեկնարկից մինչև այսօր իրականացված աշխատանքներն ու ստացված արդյունքները: Տավուշի մարզպետի տեղակալ Լևոն Սարգսյանը նշեց, որ Տավուշի մարզում շատ արդյունավետ է գործում ,,Ապրել միասին, սովորել միասին,, կարգախոսը: Այն բանից հետո, երբ մարզի դպրոցներն ընդգրկվեցին ներառական կրթության ծրագրում, չկա որևէ երեխա, որ սովորելիս լինի առանձնահատուկ կարիքներ ունեցող երեխաների համար մասնագիտացված դպրոցներում: Նրանք բոլորը սովորում են հանրակրթական դպրոցներում իրենց հասակակիցների հետ: